Kevadel ärevust tekitanud uue vormiga emakeeleeksami tulemustega on koolid rahul.
#000001
„Selles mõttes on uus eksam hea, et läbikukkumist pole,” ütles Lihula gümnaasiumi direktor Janar Sõber.
#000002
„Kui mina oleksin eesti keele õpetaja, siis mulle see eksam meeldiks,” ütles Taebla gümnaasiumi 12. klassi juhataja Riina Veske.
#000005
Taebla lõpetajate keskmine summa oli 60,2, mullu 53,8. Suurim punktisumma oli 78, vähim 40. Veske sõnul pole nii hästi läinud seni ühelgi lennul.
#000006
Kullamaa keskkooli eesti keele õpetaja Eha Eindorf pooldas uut eksamivormi ka kevadel. „Mina olen rahul,” ütles Eindorf.
#000007
Uus eksam on Eindorfi sõnul igal juhul parem, kui oli kirjand, sest annab võimaluse ka neile, kellele kirjandi kirjutamine ei istu. „Meil sai üle 50 punkti üks mitmekordne tegija, kes oli vist juba kolmandal ringil ja seni läbi kukkunud,” sõnas Eindorf.
#000008
Kullamaa abiturientide keskmine tulemus oli 53,9 punkti, mullu 45,5 punkti, kõrgeim tulemus oli 78 punkti, madalaim 30 punkti piiril.
#000009
„Pärast kaklust rusikatega ei vehita,” ütles Taebla gümnaasiumi eesti keele õpetaja Tiina Prank. Prank oli kevadel uue eksamivormi suhtes umbusklik, nüüd teeb talle muret, et eksamitulemus on läbipaistmatu: nagu põrsa kotis ostmine. „Mina õpetajana ei tea, kui palju punkte on õpilane saanud lugemisosa eest, kui palju lühikirjandi eest, nii et ma ei saa oma tööd õpetajana analüüsida,” ütles Prank.
#000010
Prangi sõnul said nõrgemad õpilased oodatust rohkem punkte, tugevaid tulemusi oli vähe. „Minu nõrgim õpilane sai 50 punkti,” sõnas Prank.
#000011
„Vahest võiks õpilasel edaspidi siiski olla võimalus kirjandi ja uue eksamivormi vahel valida,” pakkus Prank.
#000012
„Keskpärased tulemused,” ütles eksami kohta Noarootsi gümnaasiumi eesti keele õpetaja Monika Undo.
#000013
Noarootsi keskmine punktisumma oli 65,5, mullu 68,5. Parim tulemus oli 93 punkti, nõrgim 35 punkti.
#000014
Undo sõnul piirab uut tüüpi eksam just väga häid kirjutajaid: see tasandab tipud nii alt kui ka ülevalt.
#000015
„Keskmine tõusis,” ütles Haapsalu gümnaasiumi eesti keele õpetaja Mall Kahar.
#000016
Kahari sõnul on eksam orienteeritud pigem nõrgematele.
#000017
Mullu oli eesti keele riigieksami Eesti keskmine 59,2 punkti, maksimumpunktid sai 77 riigieksami sooritajat, eksam ebaõnnestus 166 eksaminandil.
#000019
Tänavune Eesti keskmine oli 62,82 punkti, maksimumpunktid sai 13 lõpetajat, eksam ebaõnnestus 56 eksaminandil.
#000020
Gümnaasiumide lõpueksamid võivad erandkorras ära jääda
#000021
Mart Laidmets: kui eriolukord pikeneb, jäävad eksamid ära
#000022
Põhikooli ja gümnaasiumi lõpueksamid lükkuvad edasi
#000023
Koolijuhid on eksamite kaotamise vastu
#000024
Põhikooli lõpetajad sooritavad emakeele eksami
#000025
Its coming along rlaley nicely now. It does seam like Simon is doing all the work. You need to get him to take pics of you doing the work.Get that steamer in ASAP
#000026
Trynovad tõid Lätist täiskomplekti medaleid
#000029
Läänemaalt suunati taaskasutusse üle 5 miljoni pandipakendi
#000032
Lääne Elu paberleht teisipäeval, 7. veebruaril
#000035
Galerii: Kristel Terepingi paberist lõigatud maailm
#000037
Kuulutused, teated ja muu info saada Lääne Elu üldaadressil info@le.ee.
#000041